**Príloha č. 3**

**Zmluva o poskytovaní služieb č. \_\_\_\_\_\_\_\_\_\_\_\_\_\_\_\_\_\_\_**

uzatvorená podľa § 269 a nasl. Obchodného zákonníka v znení neskorších predpisov

**(ďalej aj „zmluva“)**

**Čl. I**

**Zmluvné strany**

Názov: **Bytový podnik mesta Košice, s.r.o.**

Sídlo: Južné nábrežie 13, 042 19 Košice

V mene ktorého koná: **Ing. Peter Vrábel, PhD.** – konateľ spoločnosti

IČO: 44 518 684

IČ DPH: SK 2022722075

Zapísaný: Obchodný register Okresného súdu Košice I, oddiel: Sro, vložka číslo: 22846/V

Banka: Všeobecná úverová banka, a.s.

IBAN: SK51 0200 0000 0030 7256 6955

Kontaktná osoba: JUDr. Lukáš Bažik

Mobil: +421 908 118 623

Email: lukas.bazik@bpmk.sk

**(ďalej aj „objednávateľ“)**

a

Názov:

Sídlo:

V mene ktorého koná:

IČO:

DIČ:

IČ DPH:

Zapísaný:

Banka:

IBAN:

Kontaktná osoba:

Mobil:

Email:

**(ďalej aj „poskytovateľ“)**

**(spolu objednávateľ a poskytovateľ ďalej aj „zmluvné strany“)**

**Čl. II**

**Predmet Zmluvy**

2.1 Zmluva sa uzatvára s úspešným uchádzačom vo verejnom obstarávaní na predmet zákazky: **„Umývanie okien, okenných rámov a žalúzií v objekte Magistrátu mesta Košice“** – postupom podľa § 117 v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

2.2 Predmetom tejto zmluvy je záväzok poskytovateľa vykonať pre objednávateľa obojstranné umytie okien, okenných rámov a žalúzií v objekte Magistrátu mesta Košice a čistenie 1. vstupných dverí (vchodov) do objektu Magistrátu mesta Košice a záväzok objednávateľa zaplatiť za vykonané umývacie a čistiace práce cenu dohodnutú podľa tejto zmluvy. Presná špecifikácia počtu okien, dverí a žalúzií je upravená v Prílohe č. 1 - Cenová ponuka (ďalej aj „cenová ponuka“), ktorá je neoddeliteľnou súčasťou tejto zmluvy.

**Čl. III**

**Termín plnenia, cena a fakturácia**

3.1 Poskytovateľ sa zaväzuje vykonať umytie okien, okenných rámov, žalúzií a čistenie dverí (ďalej aj „umývacie a čistiace práce“) podľa potrieb objednávateľa po dobu platnosti tejto zmluvy v objekte Magistrátu mesta Košice. Poskytovateľ vykoná umývacie a čistiace práce na základe objednávky objednávateľa, v rozsahu požadovanom objednávateľom. Samotný výkon prác zrealizuje poskytovateľ **do 45 dní** od dátumu účinnosti zmluvy, ak sa zmluvné strany nedohodnú inak. Práce je možné vykonávať v pracovné dni po 16:00 hod. a neobmedzene počas víkendov a sviatkov.

3.2 **Zmluva sa uzatvára na dobu určitú, a to na obdobie 45 kalendárnych dní odo dňa účinnosti tejto zmluvy, respektíve do ukončenia umývacích a čistiacich prác, podľa toho, ktorá skutočnosť nastane skôr.**

3.3 Cena za predmet tejto zmluvy je stanovená na základe cenovej ponuky poskytovateľa vo verejnej súťaži na zákazku: **„Umývanie okien, okenných rámov a žalúzií v objekte Magistrátu mesta Košice“** a je v súlade so zákonom č. 18/1996 Z. z. o cenách v znení neskorších predpisov a s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

3.4 Cena umývacích a čistiacich prác je stanovená v súlade s § 74 zákona č. 222/2004 Z. z. o dani z pridanej hodnoty a o zmene a doplnení niektorých zákonov v znení neskorších predpisov (ďalej aj len „zákon o DPH“) a je uvedená v **Prílohe č. 1**, ktorá tvorí neoddeliteľnú súčasť tejto zmluvy.

3.5 K dohodnutým cenám poskytovateľ pripočítava DPH v zákonom určenej výške.

3.6 V uvedenej cene sú zahrnuté všetky náklady súvisiace s výkonom umývacích a čistiacich prác podľa tejto zmluvy ako je technické zabezpečenie, nákup a preprava čistiacich prostriedkov, náklady na vedenie a kontrolu prác, dodržiavanie všetkých práv a hygienických noriem vrátane školenia zamestnancov.

3.7 Fakturáciu umývacích a čistiacich prác vykoná poskytovateľ po ich zrealizovaní a zápisničnom prevzatí vykonaných prác najneskôr do 15 dní odo dňa prevzatia objednávateľom.

3.8 Splatnosť faktúry je **60 dní od jej doručenia do sídla objednávateľa**. Objednávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená alebo ak nebude korešpondovať s údajmi na dodacom liste súpisu vykonaných prác. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

3.9 Objednávateľ je povinný zaplatiť cenu dodaných umývacích a čistiacich prác bezhotovostne, prevodom zodpovedajúcej peňažnej sumy na účet poskytovateľa uvedený v záhlaví tejto zmluvy. Za deň splnenia peňažného záväzku objednávateľa sa považuje deň odpísania zodpovedajúcej peňažnej sumy z účtu objednávateľa. Objednávateľ nebude poskytovať preddavky a zálohy na plnenie zmluvy.

**Čl. IV**

**Ostatné dojednania**

4.1 Objednávateľ splnomocňuje na komunikáciu s poskytovateľom vo veciach technických, konkrétne za účelom objednávania poskytovanej služby, kontrolu vykonania predmetu zmluvy, preberania predmetu zmluvy ním poverených zamestnancov objednávateľa. Objednávateľ sa zaväzuje oznámiť poskytovateľovi mená týchto poverených zamestnancov a ich kontaktné údaje v lehote **10 dní** od uzatvorenia zmluvy.

4.2 Objednávateľ je povinný pre priebeh a výkon umývacích a čistiacich prác poskytnúť poskytovateľovi súčinnosť na základe požiadania poskytovateľa.

4.3 Poskytovateľ je povinný dbať na dodržiavanie pracovnej disciplíny svojich zamestnancov a dodržiavať všetky zmluvné podmienky. V prípade, že pracovníci poskytovateľa porušujú pracovnú disciplínu, zásady bezpečnosti práce a ochrany zdravia, resp. iné dohodnuté podmienky, objednávateľ môže odstúpiť od zmluvy bez toho, aby poskytovateľovi vznikol nárok na náhradu prípadnej škody a/alebo vzniknutých nákladov.

4.4 Poskytovateľ sa zaväzuje vykonať umývacie a čistiace práce pracovníkmi odborne spôsobilými na túto činnosť, rešpektujúc všetky príslušné platné právne predpisy a nariadenia upravujúce predmet zmluvy.

4.5 Časť umývacích a čistiacich prác je realizovaná ako výškové práce, z toho dôvodu zamestnanci poskytovateľa, ktorí budú vykonávať službu, musia mať školenie o bezpečnosti a ochrane zdravia pri práci podľa ust. § 7 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a školenie o práci vo výškach podľa ust. § 3 ods. 1 vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov.

4.6 Poskytovateľ sa zaväzuje, že o prácach a službách, ktoré bude vykonávať pre objednávateľa, bude viesť záznamy a zároveň oboznámi objednávateľa o povinnostiach vyplývajúcich pre neho z realizácie predmetných prác a služieb, a to so zreteľom na ochranu zdravia.

4.7 Poskytovateľ sa zaväzuje zachovávať mlčanlivosť o všetkých skutočnostiach, ktorých zverejnenie by mohlo poškodiť záujmy objednávateľa. Záväzok zachovávať mlčanlivosť trvá neobmedzenú dobu po nadobudnutí účinnosti tejto zmluvy a je nevypovedateľný. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.

4.8 Poskytovateľ si vyhradzuje právo zmeniť počet položiek špecifikovanýchvcenovej ponuke. Zmeny v počte položiek oznámi objednávateľ poskytovateľovi bez zbytočného odkladu. Zmena v počte položiek nemá vplyv na dohodnutú cenu v zmysle článku III. bod 3.3 tejto zmluvy.

4.9 Poskytovateľ zodpovedá za všetky škody spôsobené vlastným zavinením, ako aj za škody spôsobené zavinením zamestnancami poskytovateľa, ktorí budú vykonávať umývacie a čistiace služby. Poskytovateľ bude mať počas trvania zmluvného vzťahu uzatvorené poistenie zodpovednosti za škodu (finančné krytie minimálne 100 000 €).

4.10 Po dokončení umývacích a čistiacich prác na každom jednom poschodí objektu je poskytovateľ povinný odovzdať tieto práce objednávateľovi na kontrolu z dôvodu uplatnenia včasnej reklamácie. V prípade výskytu závady je objednávateľ povinný túto skutočnosť písomne oznámiť poskytovateľovi. Poskytovateľ je povinný vybaviť reklamáciu bezodkladne, najneskôr však do 3 kalendárnych dní od oznámenia, alebo písomne reagovať na reklamáciu v lehote 10 dní od jej doručenia. Poskytovateľ je oprávnený odmietnuť vybavenie reklamácie, ak závadu spôsobil objednávateľ, ale musí to urobiť písomne a odôvodniť odmietnutie reklamácie.

4.11 Túto zmluvu je možné skončiť:

- písomnou dohodou zmluvných strán ku ktorémukoľvek dňu alebo,

- písomnou výpoveďou ktorejkoľvek zo zmluvných strán bez uvedenia dôvodu.

Výpovedná lehota je **jednomesačná** a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

4.12 Zmluvné strany sa dohodli, že pre účely doručovania akejkoľvek zásielky vyplývajúcej z tohto právneho vzťahu sa za deň doručenia považuje deň prevzatia poštovej zásielky alebo deň vrátenia zásielky odosielateľovi, ak sa zásielka vráti druhej strane ako nedoručená, nedoručiteľná alebo neprevzatá v odbernej lehote. Zmluvné strany sa dohodli, že pre doručovanie je rozhodná adresa, ktorá je ako sídlo uvedená v záhlaví tejto zmluvy. V prípade zmeny adresy, ktorá je uvedená v záhlaví je zmluvná strana povinná o tejto skutočnosti bezodkladne písomne informovať druhú zmluvnú stranu.

**Čl. V**

**Záverečné ustanovenia**

5.1 Meniť túto zmluvu je možné len formou písomného dodatku podpísaného oboma zmluvnými stranami.

5.2 Zmluva nadobúda platnosť dňom podpísania zmluvy obidvoma zmluvnými stranami a účinnosť dňom nasledujúcim po dni zverejnenia tejto zmluvy na stránke objednávateľa [www.bpmk.sk](http://www.bpmk.sk).

5.3 Táto zmluva je vyhotovená v 4 (štyroch) rovnopisoch, z ktorých poskytovateľ obdrží 1 (jeden) a objednávateľ 3 (tri) rovnopisy.

5.4 Zmluvné strany zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

5.5 Neoddeliteľnou súčasťou tejto zmluvy je príloha č. 1 - Cenová ponuka.

V Košiciach, dňa: V .........................., dňa:

(ZA OBJEDNÁVATEĽA) (ZA POSKYTOVATEĽA)

................................................................ .........................................................

**Bytový podnik mesta Košice, s.r.o.**

 Ing. Peter Vrábel, PhD. - konateľ